
R O M Â N I A                                                                                                                                                                                                     
JUDEŢUL TIMIŞ

ORAŞUL DETA

P R I M A R
Nr. 7835/20.07.2023
REFERAT DE APROBARE

a proiectului de hotărâre privind aprobarea proiectului „Sistem eHealth, integrat și interoperabil în cadrul Spitalului Orăşenesc Deta”, în vederea finanțării acestuia în cadrul Planul Național De Redresare Și Reziliență - Componenta C7 – Transformare digitală - Investiția I.3 Realizarea sistemului de eHealth și telemedicină, Investiția I1.3.3 Investiții în sistemele informatice și în infrastructură digitală a unităților sanitare publice.

Având în vedere lansarea apelului de finanțare MS-733 aferent investiției I3.3 Investiții in sistemele informatice și in infrastructura digitală a unităților sanitare publice destinat digitalizării activităților unităților spitalicești, ca parte din Pilonul II Transformarea digitală, Componenta 7, Investiția 3 Realizarea sistemului de E-Health și Telemedicină, vă transmitem prezentul referat în vederea aprobării măsurilor procedurale necesare întocmirii și depunerii cererii de finanțare ce va sta la baza implementării unui sistem informatic spitalicesc integrat, interconectat și interoperabil, beneficiarul fiind Spitalul Orăşenesc Deta.
Prezentarea pe scurt a apelului de finanțare 

	Ce urmărește?
	Dezvoltarea unor module informatice noi care să deservească activitatea unităților sanitare prin demararea unui proces de digitalizare, prin achiziționarea și instalarea echipamentelor necesare (echipamente IT, echipamente pentru comunicații, și echipamente conexe, inclusiv licențe), migrarea de date către noi sisteme și infrastructuri, dezvoltare de aplicații informatice aferente, dar și prin instruirea personalului tehnic la nivel local.

	Indicatorii la nivel de proiect sunt (minim)
	1. Echipamente hardware achiziționate și instalate
2. Soluții software implementate (dezvoltate și/sau configurate)
3. Număr sisteme/aplicații informatice implementate/funcționale interconectate și interoperabile cu sistemele existente la nivelul unității sanitare și/sau altor instituții
4. Număr persoane instruite și certificate de instruire emise

	Componente
	· Componenta 1: Hardware (obligatorie) 
· Componenta 2: Software Clinic
· Componenta 3: Software non-clinic

	Structura de punctaj per componentă
	· Componenta Hardware: 50 puncte (max. 20% din buget)
· Componenta Clinică: 100 puncte (40% din buget) 
· Componenta Software Non Clinic: 100 puncte (40% din buget)

	Structura obligatorie a proiectului
	· Digitalizarea interacțiunii cu terți: Prin terț se înțeleg diferite entități cu care Instituția/Unitatea sanitară intră în contact: pacienți, societăți comerciale etc;
· Digitalizarea fluxurilor interne specifice și instituționale (suport) / digitalizarea proceselor;
· Pregătirea sistemului pentru interoperabilitate cu alte instituții/unități sanitare respectiv pentru integrare/consolidare și replicare date;
· Cursuri de formare pentru angajați.

	Alte condiții obligatorii
	· Autentificarea utilizatorilor (pacienți, angajați, societăți comerciale etc.) la serviciile digitale se va efectua prin intermediul unor mijloace de identificare electronică de nivel de asigurare cel puțin substanțial, așa cum acestea sunt definite de Regulamentul (UE) 2014/910.
· Sistemele implementate să dispună de interfețe de tip REST API pentru interconectare cu alte sisteme
· Datele stocate vor respecta standardele pentru manipularea datelor medicale (HL7, HL7 FHIR)
· Soluția trebuie să asigure confidențialitatea datelor, transferul datelor să fie securizat de la un capăt la celălalt (End to End encryption HTTPS)

	Buget disponibil 
	· Bugetul disponibil pentru categoria de unități sanitare în care se încadrează Spitalul Orăşenesc Deta este de 1.234.750,00 Ron (fără TVA)

	Documente esențiale
	· Raport de analiza de nevoi (aprobat de conducătorul instituției)
· Notă de fundamentare (trebuie să facă trimitere în tot sau în parte la raportul de analiză)

	Eligibilitate
	· Orice unitate sanitară din subordinea unităților administrativ teritoriale (UAT) – depunerea proiectului se va face în parteneriat Unitatea sanitară cu Ordonatorul principal de credite 

	Etapele de derulare 
	1. Realizarea documentației suport
2. Depunerea Dosarului de finanțare
3. Evaluarea și selecția beneficiarilor
4. Contractarea
5. Implementarea investițiilor specifice.

	Tip de Apel
	· Competitiv 

	Rambursare 
	· 100% rambursabil 

	Calendar de apel
	· Data publicării ghidului de finanțare: 07 iulie 2023
· Data închiderii: 04 august 2023, ora 16:00
· Data limită de implementare a proiectelor 30 aprilie 2025


Lansarea apelului de finanțare pentru digitalizarea spitalelor reprezintă o oportunitate majoră de a adresa probleme si disfuncționalități sistemice cu care Spitalul Orăşenesc Deta se confruntă de ani de zile. 
În vederea inventarierii tuturor nevoilor pe care spitalul le are și a prioritizării acestora in limitele bugetului disponibil, la nivelul instituției am inițiat împreună cu firma de consultanță SC OSIRIS TRAINING SRL o amplă analiză de nevoi, urmând ca în perioada următoare să finalizăm acest demers care ne va furniza o înțelegere de detaliu a nevoilor și posibilităților pe care ni le oferă apelul de finanțare.
În preambulul acestor demersuri și în scopul parcurgerii tuturor pașilor procedurali pentru întocmirea dosarului de finanțare, condiționați și de perioada foarte scurtă de depunere a cererii de finanțate, prezentăm mai jos coordonatele generale ale viitorului proiect cu mențiunea că forma finală a proiectului propus va fi parte componentă a Raportului de Analiza de nevoi ce va fi întocmit de către echipa de experți. 
	Denumire proiect (propunere) 
	Sistem eHealth, integrat si interoperabil in cadrul Spitalului Orăşenesc Deta

	Descrierea proiectului 
	Proiectul propus vine ca o consecință firească a nevoii Spitalul Orăşenesc Deta de a adresa problemele cu care se confruntă de ani de zile. Prin acest proiect se dorește modernizarea întregii infrastructuri digitale a unității medicale în vederea eficientizării proceselor medicale, precum și a celor de natura administrativă. Trecerea la un model de lucru bazat pe date digitale si procese securizate și automatizate va aduce numeroase beneficii atât pentru personalul spitalului cât și pentru pacienți care vor putea în premieră să-și acceseze oricând, de oriunde și de pe orice dispozitiv propriul dosar lor medical. De asemenea pacienți vor putea solicita asistență medicală de specialitate nefiind condiționați de prezența în cadrul unității sanitare.  
Din perspectivă internă, spitalul va avea o evidență mult mai exactă a tuturor operațiunilor pe care le desfășoară, un control semnificativ mai bun al costurilor, ceea ce îi va permite să crească trasabilitatea și transparența actului medical. 
În plan inter instituțional se are în vedere dobândirea unor capabilități sporite de interconectivitate si interoperabilitate cu acces controlat la informații complete si corecte despre fiecare pacient. Implementarea sistemului va permite monitorizarea actului medical începând din etapele prespitalicești,  continuând în planul spitalului și finalizând cu activitățile post spitalizare.Prin implementarea proiectului vom asigura trecerea de la modelul de lucru tradițional bazat pe hârtie la un model de guvernanță digitală superior ca performanțe si eficiență. Ca urmare a implementării proiectului nivelul de competențe digitale al angajaților va crește semnificativ. 

	Obiectivele proiectului
	1. Migrarea activității interne pe o infrastructură de cloud scalabila, sigură si conformă cu normele naționale si europene in vigoare și adaptarea tuturor interfețelor de lucru la dispozitivele mobile 
2. Digitalizarea completă a tuturor proceselor interne, atât a celor de natura medicală (clinică), cât și administrativă (non-clinică)
3. Crearea unui portal prin care pacienții să poată accesa in timp real propriul dosar medical
4. Implementarea unor canale digitale de comunicare intra si inter instituționale care să asigure interconectivitatea, interoperabilitate și partajarea bazelor de date cu alte entități care iau parte la derularea actului medical 
5. Îmbunătățirea competențelor digitale ale angajaților 

	Activitățile proiectului 
	Activitățile preconizate în cadrul proiectului:
· Activități de Project management 

· Activități de informare si publicitate 

· Activități de implementare infrastructura multifuncțională cloud cu nivel sporit de interconectivitate și interoperabilitate 

· Activități de analiză, proiectare și personalizare a proceselor ”core” specifice managementului evenimentelor medicale

	Rezultatele preconizate
	Implementarea unui sistem de E-Health integrat, interconectat și interoperabil care să digitalizeze în proporție de peste 80 % activitatea unitatii.

	Bugetul proiectului 
	Bugetul disponibil pentru categoria de unități sanitare în care se încadrează Spitalul Orăşenesc Deta este de 1.234.750,00 Ron (fără TVA).


Primar

Ec. Petru ROMAN

